Коран глава 86
НОЋНА ЗВИЈЕЗДАДато у Меки. — 17 стихова.
У име Бога благога и милосрднога.

1. Заклињем се небом и ноћном звијездом,

2. Ко ће ти рећи шта је то ноћна звијезда?

3. То је звијезда која баца џилите.

4. Свака душа има чувара који је надгледа.

5. Нека човјек размисли од чега је био створен:

6. Од једне капље проливене воде,

7. Која је изишла из бубрегâ и из прснијех кости.

8. Заиста, Бог га може оживити,

9. На дан у који ће бити откривено све што је сакривено,

10. И у који неће бити ни силе ни потпоре, изван у Богу.

11. Кунем се небом које свршава своје мијене,

12. Земљом која се раствара да проклијају растјења,

13. Ваистину, Коран је ријеч која рјешава;

14. То није празна бесједа.

15. Они се служе својим лукавствима,

16. И ја ћу се служити својим.

17. Дај рока невјерницима; остави их на миру за који тренутак.

Коран у преводу Миће Љубибратића